**Ministru kabineta noteikumu projekta “Grozījumi Ministru kabineta 2013. gada 3. septembra noteikumos Nr. 752 “Valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Parlamenta un Padomes 2012. gada 22. maija Regulas (ES) Nr.528/2012 par biocīdu piedāvāšanu tirgū un lietošanu (turpmāk – regula Nr.528/2012) 80. panta 2. punkts,
2. likuma „Par zemes dzīlēm” 5. panta ceturtās daļas otrais punkts,
3. likuma „Par radiācijas drošību un kodoldrošību” 13. panta 4.1daļa,
4. 2016. gada 29. jūnijā ir veikti grozījumi likumā "Par piesārņojumu", kas nosaka, ka Ministru kabinets nosaka cenrādi maksas pakalpojumiem par stacionāru piesārņojuma avotu emisijas limita projektu izstrādi, tādēļ esošais cenrādis jāpapildina ar attiecīgām normām. Maksas pakalpojumu cenrādis Ministru kabinetam jāizdod līdz 2016.gada 31.decembrim.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Regulas Nr.528/2012 80. panta 2. punkts paredz, ka dalībvalsts tieši iekasē maksu no pieteikuma iesniedzējiem par pakalpojumiem, ko tā sniedz attiecībā uz šajā regulā noteiktajām procedūrām, tostarp par pakalpojumiem, ko veikušas kompetentās iestādes, kas veic novērtēšanu, piemēram, aktīvās vielas vai Eiropas Savienības atļaujas gadījumā. Kopš regulas Nr.528/2012 stāšanās spēkā ir pieņemti vairāki ar tās prasībām saistīti normatīvie akti, kas precīzi nodefinē procesu, kā arī, ir gūta praktiska pieredze, kas ļauj novērtēt darba apjomu. Līdz ar to ir nepieciešams pārskatīt pašreiz noteiktās izmaksas Ministru kabineta 2013. gada 3. septembra noteikumos Nr.752 “Valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” maksas pakalpojumu cenrādis” un papildināt ar jaunām pozīcijām par regulas Nr.528/2012 ietvaros veiktajiem pakalpojumiem. Lai kompetentās iestādes veiktu darbu saskaņā ar normatīvo aktu prasībām un kvalitatīvi maksas ir jāparedz tādas, lai pilnībā segtu izvērtēšanas izmaksas. 2014. gada 11. martā tika pieņemta Eiropas Parlamenta un Padomes regula (ES) Nr.334/2014 ar ko attiecībā uz konkrētiem nosacījumiem par piekļuvi tirgum groza Regulu (ES) Nr. 528/2012 par biocīdu piedāvāšanu tirgū un lietošanu, kuras ietvaros tiek grozīta definīcija “biocīdu saimei”, kas būtiski paplašina tās tvērumu, līdz ar to jāpārskata pašreiz noteiktās izmaksas. Biocīdu izvērtēšanas sadaļa ir jāpapildina ar jaunām pozīcijām, ņemot vērā Eiropas Komisijas 2014. gada 31. janvāra īstenošanas regulu (ES) Nr. 88/2014, ar kuru nosaka procedūru, kas jāievēro, grozot I pielikumu Eiropas Parlamenta un Padomes regulā (ES) Nr. 528/2012 par biocīdu piedāvāšanu tirgū un lietošanu un Eiropas Komisijas 2014. gada 7. marta deleģētās regulas (ES) Nr. 492/2014, kas papildina Eiropas Parlamenta un Padomes regulu (ES) Nr. 528/2012 attiecībā uz noteikumiem par atļaujas atjaunošanu biocīdiem, uz kuriem attiecas savstarpējā atzīšana, prasības. 2014. gadā VSIA “Latvijas Vides, ģeoloģijas un meteoroloģijas centrs” (turpmāk tekstā – LVĢMC) izvērtēja pieteikumu vienkāršotās atļaujas piešķiršanai saskaņā ar regulas Nr. 528/2012 V nodaļu un vairākus pieteikumu izmaiņām saskaņā ar regulas Nr. 528/2012 50. pantu, kuras laikā tika gūta pieredze šādu darbu veikšanai un līdz ar to radīja nepieciešamību pārrēķināt pašreiz noteiktās cenas, lai pilnībā segtu izvērtēšanas izmaksas. Komersantiem, kuri vēlēsies saņemt atļauju vienkāršotās procedūras ietvaros, turpmāk būs jārēķinās ar paaugstinātām izmaksām atļaujas saņemšanai. Atbilstoši noteikumu projektā noteiktajam, komersantiem, kuriem būs nepieciešama atsevišķa biocīda pieteikuma izvērtēšana, lai piešķirtu atļauju vienkāršotās procedūras ietvaros, iepriekš noteikto 1 376,06 *euro* vietā turpmāk būs jāmaksā 12026,34 *euro*. Komersantiem, kuriem būs nepieciešama biocīdu saimes pieteikuma izvērtēšana, lai piešķirtu atļauju vienkāršotās procedūras ietvaros, iepriekš noteikto 1 926,52 *euro* vietā turpmāk būs jāmaksā 13 750,48 *euro*. Kopš regulas 528/2012 stāšanās spēkā ir būtiski precizēta procedūra vienkāršotās atļaujas piešķiršanai. 2014.gadā LVĢMC piešķīra pirmo atļauju vienkāršotājā procedūrā Eiropas Savienībā, kuras laikā, ievērojot regulas 528/2012 26. panta prasības, kā arī citus ar šo procedūru saistīto kompetento iestāžu dokumentus, tika konstatēts, ka vienkāršotas atļaujas pieteikumu izvērtēšanai ir nepieciešams piesaistīt ārējos ekspertus, efektivitātes un vielu, kas rada bažas, izvērtēšanai. Saskaņā ar LVĢMC rīcībā esošo informāciju Latvijā netiek ražoti biocīdi, kuriem varētu piemērot vienkāršotās atļaujas procedūru. Tomēr, ņemot vērā pašreizējo praksi un pieredzi tirgū, par šādu atļaujas saņemšanu Latvijas kompetentajā iestādē interesējas un ir saņēmuši tikai ārvalstu uzņēmumi, kas saskaņā ar regulas 528/2012 prasībām var izvēlēties jebkuru Eiropas Savienības dalībvalsti, kur saņemt atļauju vienkāršotās procedūras ietvaros. Līdz ar to, ja Latvijas komersanti vēlas izvietot Latvijas tirgū biocīdu, kuram ir piešķirta atļauja vienkāršotājā procedūrā citā Eiropas Savienības dalībvalstī, ir nepieciešams vienoties, ka atļaujas turētājs paziņo par attiecīgi piešķirto atļauju Latvijas kompetentajā iestādē. Gadījumos, kad atļauju vienkāršotājā procedūrā ir piešķīris LVĢMC, tad Latvijas komersantiem nekādas papildu darbības nav jāveic, tik jāvienojas ar ražotāju par piegādi. Saskaņā ar publiski pieejamo informāciju maksa par vienkāršotās atļaujas piešķiršanu atsevišķam biocīdam citās Eiropas Savienības dalībvalstīs ir šādas: Dānijā – kopējās izmaksas 17 923 *euro*; Nīderlandē – 7 296 *euro*, (tomēr papildus izmaksas Nīderlandē tiek piemērotas par produkta veidiem (896 *euro*), aktīvajām vielām (896 *euro*), konfidencialitātes pieprasīšanu (128 *euro* par vienu vienību), kā arī tiek noteikta papildu maksa pēc stundas likmes par fizikāl-ķīmijas, toksikoloģijas, analītisko metožu, efektivitātes, vides datu apkopošanu, bez kuras nevar piešķirt atļauju); Zviedrijā – kopējās izmaksas 12 731 *euro*.
2. Likuma “Par zemes dzīlēm” 5. panta ceturtās daļas 2. punkts nosaka, ka Ministru kabinets apstiprina ar derīgo izrakteņu krājumu akceptēšanu un ūdens ieguves urbuma un avota pases saskaņošanu saistīto maksas pakalpojumu cenrādi. Ģeoloģiskās informācijas izvērtēšanas cena nav mainīta kopš tā tika noteikta Ministru kabineta 2012. gada 3. aprīļa noteikumos Nr. 234 “Noteikumi par valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” sniegto maksas pakalpojumu cenrādi”, tomēr šajā laikā ir pasliktinājusies iesniegto pieteikumu kvalitāte, kas būtiski palielina speciālistu darbu pie izvērtēšanas, piem., 2013.-2015. gada periodā ir saņemti 204 ģeoloģiskās izpētes un papildizpētes pārskati, no kuriem 121 gadījumā derīgo izrakteņu krājumi ir akceptēti ar otro pārskata izvērtēšanas reizi, 44 pārskati, kuros derīgo izrakteņu krājumi ir akceptēti ar trešo reizi, 9 pārskati, kuros derīgo izrakteņu krājumi ir akceptēti ar ceturto reizi, 5 pārskati, kuros derīgo izrakteņu krājumi ir akceptēti ar piekto reizi un 3 gadījumos krājumi ir akceptēti sestajā līdz astotajā izvērtēšanas reizē. Līdz ar to ir nepieciešamas pārskatīt pašreizējās izmaksas un papildināt pozīciju skaitu, atsevišķi izdalot pirmreizējo krājumu aprēķinu izvērtēšanu, kā arī pazemes ūdeņu, kūdras, ģeoloģiskās izpētes un papildizpētes rezultātā aprēķināto krājumu akceptēšanu, kas atšķiras pēc speciālistu ieguldītā darba, tādā veidā ir iespēja precīzāk piemērot izmaksas atkarībā no komersanta iesniegtā pieteikuma.
3. Likuma “Par radiācijas drošību un kodoldrošību” 13. panta 4.1daļa nosaka, ka LVĢMC par maksu veic individuālos dozimetriskos mērījumus ar individuālajiem dozimetriem, bet Ministru kabinets apstiprina ar individuālo dozimetrisko mērījumu veikšanu saistīto maksas pakalpojumu cenrādi, kas nav mainīts kopš to apstiprināšanas Ministru kabineta 2012. gada 3. aprīļa noteikumos Nr. 234. Ņemot vērā, ka individuālās dozimetrijas mērījumi tiek veikti ar vienu iekārtu, tad tiek samazināts pozīciju skaits, nosakot vienu cenu. Norādām, ka atbilstoši noteikumu projektā noteiktajam, dozimetrisko mērījumu pakalpojumu cena salīdzinājumā pret 2014. gadu ārstniecības iestādēm sadārdzinājumu neradīs. Salīdzinājumā pret 2016. gadu - sadārdzinājums visām ārstniecības iestādēm kopumā varētu būt līdz 10 000 *euro*. Ņemot vērā tendenci dozimetriskajiem mērījumiem samazināties, LVĢMC no izmaksu efektivitātes un pakalpojuma kvalitātes viedokļa nevar piemērot zemāku cenu (12,17 euro) visiem operatoriem, kuru lietošanā ir nodoti 20 un vairāk dozimetru. Izlīdzinot pakalpojuma izmaksu (17,3 *euro*), tiktu nosegta šī pakalpojuma pašizmaksa.
4. Saskaņā ar Ministru kabineta 2013. gada 2. aprīļa noteikumu Nr. 182 “Noteikumi par stacionāru piesārņojuma avotu emisijas limita projektu izstrādi” 44. un 47. punktā noteikto VSIA “Latvijas Vides, ģeoloģijas un meteoroloģijas centrs” ir deleģēta valsts pārvaldes funkcija - sagatavot un sniegt piesārņojošas darbības veicējam jeb operatoram informāciju, kas nepieciešama stacionāro piesārņojuma avotu emisijas limita projektu izstrādei.

2016. gada 29. jūnijā ir veikti grozījumi likumā "Par piesārņojumu", kas nosaka, ka Ministru kabinets nosaka cenrādi maksas pakalpojumiem par stacionāru piesārņojuma avotu emisijas limita projektu izstrādi, tādēļ, lai LVĢMC varētu īstenot deleģētos maksas pakalpojumus gaisa piesārņojošo vielu izkliedes aprēķinos, ir nepieciešams izstrādāt un apstiprināt maksas pakalpojumu cenrādi. Atbilstoši likumā noteiktajam, maksas pakalpojumu cenrādis Ministru kabinetam jāizdod līdz 2016. gada 31. decembrim.1. Atsevišķu pakalpojumu (piemēram, pakalpojumiem, kas norādīti noteikumu projekta 1., 2., 8., 15. punktā) nodrošināšanas izmaksas pieaug vairākas reizes, jo šobrīd noteiktās cenas neatbilst to nodrošināšanas izmaksām. Šo pakalpojumu nodrošināšanas izmaksas tiek segtas no LVĢMC iekšējiem resursiem, tā radot zaudējumus LVĢMC.
2. LVĢMC sniegtajiem pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma 3.panta astoto daļu.
 |
| 3. | Projekta izstrādē iesaistītās institūcijas | * Vides aizsardzības un reģionālās attīstības ministrija, kas sagatavoja noteikumu projektu,
* LVĢMC, kas iesniedza cenrādi – noteikumu projekta anotācijas pielikumu, maksas noteikšanas aprēķinu un to pamatojošos dokumentus.

Noteikumu projekta izstrādē netika organizēta darba grupa. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * Komersantus, kas ražo, ieved vai importē Latvijā biocīdus,
* komersantus, kas izmanto zemes dzīles, kam jāsaņem zemes dzīļu izmantošanas licence vai bieži sastopamo derīgo izrakteņu ieguves atļauja,
* operatorus, kas veic darbības ar jonizējošā starojuma avotiem,
* operatorus, kuri savā darbībā izmanto iekārtas, kurām nepieciešamas saņemt A vai B kategorijas atļaujas piesārņojošu darbību veikšanai
* valsts SIA “Latvijas Vides, ģeoloģijas un meteoroloģijas centrs”.
 |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības; nenosaka papildu administratīvo slogu institūcijām un anotācijas II sadaļas 1.punktā minētajiem sabiedrības mērķgrupas pārstāvjiem.Detalizēts izmaksu sadalījums un aprēķins norādīts anotācijas pielikumā.Noteikumu projektam nav ietekme uz Nacionālā attīstības plāna rādītājiem, mikro vai makro līmenī. |
|   | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu | izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.1. valsts pamatbudžets | 0 | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | - |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ņemot vērā to, ka nav iespējams noteikt cik ilgā laika periodā ārstniecības iestādēs notiks pāreja tikai uz B kategorijas darbiniekiem, norādām, ka šobrīd nav iespējams precīzi aprēķināt izdevumus, kuri radīsies ārstniecības iestādēm, pēc noteikumu projekta apstiprināšanas. 2013.gadā stājās spēkā Ministru kabineta 2013. gada 12. novembra noteikumi Nr. 1284 “Darbinieku apstarošanas kontroles un uzskaites kārtība”, kas paredz retāku dozimetru nomaiņu atsevišķu kategoriju darbiniekiem, kuri veic darbības ar jonizējoša starojuma avotiem. Veicot cenu salīdzināšanu redzams, ka atbilstoši noteikumu projektā noteiktajam, sadārdzinājums, piemēram, pret 2014. gadu nebūs, jo 2014. gadā ārstniecības iestādēs B kategorijas darbinieku skaits bija salīdzinoši neliels, attiecīgi dozimetru nomaiņa tika veikta biežāk. Veicot cenu salīdzināšanu, piemēram, pret 2016. gadu sadārdzinājums būtu līdz 10 000eur. 2016. gadā, ņemot vērā kategoriju nomaiņu darbiniekiem (no A kategorijas uz B kategoriju), samazinājās veikto dozimetru nomaiņas skaits, taču vienlaikus ārstniecības iestādēs palielinājies B kategorijas darbinieku skaits. Attiecīgi 2016. gadā ārstniecības iestādēm izdevumi par dozimetru nomaiņu bija mazāki, nekā, piemēram, 2014. gadā.Iesaistītās institūcijas noteikumu projekta īstenošanu nodrošinās to budžetā esošo līdzekļu ietvaros. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Personas, uz kurām attiecas noteikumu projektā iekļautie nosacījumi, kā arī pārējā sabiedrība tika informēta par noteikuma projekta izstrādi, kad noteikumu projekts tika ievietots publiskai apspriešanai Vides aizsardzības un reģionālās attīstības ministrijas tīmekļa vietnē 2016. gada 23. novembrī. |
| 2. | Sabiedrības līdzdalība projekta izstrādē | Noteikumu projekts publicēts Vides aizsardzības un reģionālās attīstības tīmekļa vietnē. |
| 3. | Sabiedrības līdzdalības rezultāti | Komentāri no sabiedrības pārstāvjiem nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | * Vides aizsardzības un reģionālās attīstības ministrija;
* LVĢMC.
 |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā noteiktie pienākumi attiecas uz LVĢMC.Tā kā maksa par pakalpojumiem biocīdu jomā, izvērtējot ģeoloģisko informāciju un gaisa kvalitātes jomā jau šobrīd ir noteikta, tad noteikumu projekts neietekmēs institūcijas funkcijas un uzdevumus, tos paplašinot vai sašaurinot, un noteikumu projekts neietekmēs institūcijai pieejamos cilvēkresursu.Saskaņā ar noteikumu projektu netiek plānota jauna institūciju izveide, esošo institūciju likvidācija vai reorganizācijā, kā arī netiek prognozēta ietekme uz institūcijas cilvēkresursiem. |
| 3. | Cita informācija | Nav |

**Anotācijas IV un V sadaļa – projekts šo jomu neskar**

Ministru prezidents Māris Kučinskis

Iesniedzējs:

vides aizsardzības un reģionālās

attīstības ministrs Kaspars Gerhards

Vīza:

valsts sekretārs Rinalds Muciņš

Z. Balode

67026578, zita.balode@varam.gov.lv